Neuvoston 24 päivänä heinäkuuta 1995 vahvistama YHTEINEN KANTA (EY) N:o 18/95 neuvoston direktiivin 95/.../EY antamiseksi työntekijöiden työssään käyttämille työvälineille asetettavista turvallisuutta ja terveyttä koskevista vähimmäisvaatimuksista annetun direktiivin 89/655/ETY muuttamisesta



Virallinen lehti nro C 281 , 25/10/1995 s. 0041



Neuvoston 24 päivänä heinäkuuta 1995 vahvistama YHTEINEN KANTA (EY) N:o 18/95 neuvoston direktiivin 95/. . ./EY antamiseksi työntekijöiden työssään käyttämille työvälineille asetettavista turvallisuutta ja terveyttä koskevista vähimmäisvaatimuksista annetun direktiivin 89/655/ETY muuttamisesta (95/C 281/04) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 118 a artiklan, ottaa huomioon komission ehdotuksen(1), ottaa huomioon talous- ja sosiaalikomitean lausunnon(2), noudattaa perustamissopimuksen 189 c artiklassa määrättyä menettelyä(3), sekä katsoo, että perustamissopimuksen 118 a artiklassa määrätään, että neuvosto antaa direktiivein vähimmäisvaatimukset edistääkseen erityisesti työympäristön parantamista työntekijöiden turvallisuuden ja terveyden suojelun paremman tason takaamiseksi, mainitun artiklan mukaan näissä direktiiveissä vältetään säätämästä sellaisia hallinnollisia, taloudellisia ja oikeudellisia rasituksia, jotka vaikeuttaisivat pienten tai keskisuurten yritysten perustamista taikka niiden kehitystä, niiden vähimmäisvaatimusten noudattaminen, joiden tarkoituksena on taata parempi työsuojelun taso työvälineitä käytettäessä, on olennaista työntekijöiden terveyden ja turvallisuuden parantamiseksi, tämän vuoksi on tärkeää, että jäsenvaltiot toteuttavat toimenpiteitä helpottaakseen tämän direktiivin säännösten täytäntöönpanoa yrityksissä, erityisesti pienissä ja keskisuurissa yrityksissä; näihin toimenpiteisiin voivat kuulua talouselämän eri sektoreille mukautetut koulutus- ja tiedotustoimet, perustamissopimuksen 118 a artiklan nojalla annetut säännökset eivät estä jäsenvaltioita pysyttämästä tai toteuttamasta työoloja koskevia tiukempia suojatoimenpiteitä, jos ne ovat sopusoinnussa perustamissopimuksen kanssa, direktiivin 89/655/ETY(4) 9 artiklan 1 kohdassa säädetään liitteeseen tehtävästä lisäyksestä, joka koskee erikoistyövälineisiin sovellettavia täydentäviä vähimmäisvaatimuksia ja jota tarkoitetaan liitteen 3 kohdassa, perustamissopimuksen 118 a artiklassa määrätyn menettelyn mukaisesti, työntekijöiden terveyden ja turvallisuuden varmistamiseksi olisi direktiiviä 89/655/ETY täydennettävä vähimmäisvaatimuksilla, jotka koskevat työssä käytettävien tiettyjen laitteiden tarkastuksia ja käyttöä koskevia ohjeita, tässä direktiivissä on rajoituttava määrittämään tavoitteet, jotka on saavutettava, ja periaatteet, joita on noudatettava, ja annettava jäsenvaltioiden valita omat yksityiskohtaiset sääntönsä, joilla ne kansallisessa lainsäädännössään takaavat näiden vaatimusten noudattamisen ja parantamisen, jäsenvaltiot vahvistavat työmarkkinaosapuolia kuultuaan ja ottaen huomioon kansallisen lainsäädännön ja/tai kansalliset käytännöt ne yksityiskohtaiset säännöt, joiden avulla tämän direktiivin liitteessä II tarkoitettuja tavoitteita vastaava turvallisuuden taso voidaan saavuttaa, ja tällä direktiivillä edistetään käytännössä sisämarkkinoiden sosiaalisen ulottuvuuden kehittämistä, ON ANTANUT TÄMÄN DIREKTIIVIN: 1 artikla Muutetaan direktiiviä 89/655/ETY seuraavasti: 1) Muutetaan 4 artikla seuraavasti: a) lisätään 1 kohdan a alakohdan ii alakohtaan ja b alakohtaan sanan "liitteessä" jälkeen luku "I"; b) lisätään 1 kohtaan alakohta seuraavasti: "c) poiketen siitä mitä a alakohdan ii alakohdassa ja b alakohdassa säädetään, sellaisia erikoistyövälineitä, joita koskevat liitteen 3 kohdan vaatimukset ja jotka jo on annettu työntekijöiden käyttöön yrityksessä ja/tai laitoksessa . . . (*) ja jotka ovat viimeistään neljä vuotta kyseisen päivämäärän jälkeen liitteessä määrättyjen vähimmäisvaatimusten mukaiset, sanotun kuitenkaan rajoittamatta a alakohdan i alakohdan soveltamista; (*) Päivämäärä: kolme vuotta tämän direktiivin antamisen jälkeen." c) lisätään 3 kohta: "3. Jäsenvaltioiden on vahvistettava työmarkkinaosapuolia kuultuaan ja ottaen huomioon kansallinen lainsäädäntö ja/tai kansalliset käytännöt, yksityiskohtaiset säännöt, joiden avulla voidaan saavuttaa turvallisuuden taso, joka vastaa liitteen II määräyksissä tarkoitettuja tavoitteita." 2) Lisätään artikla seuraavasti: "4 a artikla Työvälineiden tarkastaminen 1. Oikean asennuksen ja työvälineiden moitteettoman toiminnan varmistamiseksi työnantajan on huolehdittava siitä, että kansallisen lainsäädännön ja/tai kansallisten käytäntöjen mukaiset asiantuntevat henkilöt tekevät alkutarkastuksen (asennuksen jälkeen ja ennen ensimmäistä käyttöönottoa) työvälineille, joiden turvallisuus riippuu niiden asennusolosuhteista, sekä tarkastuksen jokaisen uuteen paikkaan asentamisen tai sijoittamisen jälkeen. 2. Työnantajan on huolehdittava siitä, että työvälineet, jotka ovat alttiina niitä heikentäville vaikutuksille ja joista voi aiheutua vaaratilanteita, on: - kansallisen lainsäädännön ja/tai kansallisten käytäntöjen mukaisten asiantuntevien henkilöiden säännöllisesti tarkastettava ja tarvittaessa säännöllisesti testattava, - kansallisen lainsäädännön ja/tai kansallisten käytäntöjen mukaisten asiantuntevien henkilöiden erityisesti tarkastettava aina, jos työvälineiden turvallisuudelle mahdollisesti haitallisia seurauksia aiheuttavia poikkeuksellisia tilanteita esiintyy, kuten välineeseen kohdistuvat muunnokset, onnettomuudet, luonnonilmiöt ja pitkittynyt käyttämätön aika, sen takaamiseksi, että turvallisuus- ja terveysvaatimuksia noudatetaan ja heikennykset havaitaan ja korjataan ajoissa. 3. Tarkastusten tulokset on kirjattava ja pidettävä toimivaltaisen viranomaisen saatavilla. Niitä on säilytettävä riittävän pitkään. Jos kyseisiä työvälineitä käytetään yrityksen ulkopuolella, niiden mukana on oltava todisteet viimeisen tarkastuksen suorittamisesta. 4. Jäsenvaltiot vahvistavat yksityiskohtaiset säännöt näille tarkastuksille." 3) Lisätään artikla seuraavasti: "5 a artikla Työergonomia ja työturvallisuus Työturvallisuuden vähimmäisvaatimuksia sovellettaessa työnantajan on otettava täysimittaisesti huomioon paikka ja asento, jossa työntekijä käyttää työvälineitä, sekä ergonomiset periaatteet." 4) Lisätään 6 artiklan 2 kohtaan seuraava virke: "Työntekijöitä on varoitettava heitä koskevista vaaroista, heidän välittömässä työympäristössään olevista työvälineistä sekä heitä koskevista muutoksista, jos muutoksilla on vaikutusta heidän välittömässä työympäristössään oleviin työvälineisiin riippumatta siitä, käyttävätkö työntekijät suoraan näitä välineitä." 5) Korvataan 8 artiklassa sanat "siihen kuuluvan liitteen" sanoilla "siihen kuuluvien liitteiden". 6) 9 artiklassa: - korvaataan otsikossa sana "Liiteen" sanalla "Liitteiden", - lisätään 1 kohtaan sanojen "liitteeseen" ja "liitteen" jälkeen luku "I", - korvataan 2 kohdan sana "Liitteeseen" sanalla "Liitteisiin". 7) Liitteestä tulee liite I, joka muutetaan tämän direktiivin liitteen I mukaisesti. 8) Lisätään liite II, jonka teksti on tämän direktiivin liitteessä II. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään . . .(5*). Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitettuja kysymyksiä koskevat kansallisen lainsäädännön säännökset, jotka ne ovat antaneet tai jotka ne aikovat antaa, kirjallisina komissiolle. 3. Komissio antaa määräajoin Euroopan parlamentille, neuvostolle sekä talous- ja sosiaalikomitealle kertomuksen tämän direktiivin täytäntöönpanosta. 3 artikla Tämä direktiivi on osoitettu kaikille jäsenvaltioille. Tehty . . . Neuvoston puolesta Puheenjohtaja (1) EYVL N:o C 104, 12.4.1994, s. 4 (2) Euroopan parlamentin lausunto annettu 17 päivänä helmikuuta 1995 (sitä ei ole vielä julkaistu virallisessa lehdessä), neuvoston yhteinen kanta vahvistettu . . . (sitä ei ole vielä julkaistu virallisessa lehdessä) ja Euroopan parlamentin päätös tehty . . . (sitä ei ole vielä julkaistu virallisessa lehdessä). (3) EYVL N:o C 397, 31.12.1994, s. 13 (4) EYVL N:o L 393, 30.12.1989, s. 13 (5*) Päivämäärä: kolmen vuoden kuluessa direktiivin antamisesta LIITE I Muutetaan liitettä, josta tulee direktiivin 89/655/ETY liite I, seuraavasti: 1) Täydennetään yleinen huomautus uudella alakohdalla seuraavasti: "Jäljempänä esitetyt vähimmäisvaatimukset, jos niitä sovelletaan käytössä oleviin työvälineisiin, eivät välttämättä edellytä samoja toimenpiteitä kuin uusia työvälineitä koskevat olennaiset vaatimukset." 2) Korvataan 2.1 kohdan viimeinen alakohta seuraavasti: "Hallintalaitteiden on oltava luotettavia ja ne on valittava ottaen huomioon todennäköisesti ilmenevät puutteet, häiriöt ja rasitukset siinä käytössä, johon ne on suunniteltu." 3) Korvataan 3 alakohta seuraavasti: "3. Erikoistyövälineisiin sovellettavat täydentävät vähimmäisvaatimukset 3.1 Liikkuviin, myös itsestään liikkuviin, työvälineisiin sovellettavat vähimmäisvaatimukset 3.1.1 Työntekijää/työntekijöitä kannattavien työvälineiden on oltava siten rakennettu, että työntekijän/työntekijöiden vaaroille altistuminen siirroissa vähenee. Tämä tarkoittaa myös vaaraa joutua pyörivien osien tai ketjujen töytäisemäksi tai niiden puristukseen. 3.1.2 Jos liikkuvan työvälineen ja sen lisäosien ja/tai hinattavien osien välillä energiansiirtolaitteiden tahaton lukkiutuminen voi aiheuttaa erityisiä vaaroja, tämä työväline on varustettava tai rakennettava siten, että energiansiirtolaitteiden lukkiutuminen estyy. Jos tällaista lukkiutumista ei voida estää, on toteutettava kaikki mahdolliset toimenpiteet, jotta työntekijöille haitallisilta seurauksilta vältytään. 3.1.3 Jos liikkuvien työkoneiden väliset energiansiirtolaitteet ovat vaarassa kerätä likaa tai vaurioitua maata pitkin liikkuessaan, ne on kiinnitettävä paikoilleen. 3.1.4 Työvälineen kääntymisestä tai kaatumisesta aiheutuvat vaarat todellisissa käyttöolosuhteissa on estettävä työntekijää tai työntekijöitä kannattavissa liikkuvissa työvälineissä - joko suojarakenteella, joka estää työvälinettä kaatumasta enemmän kuin 90 astetta, - tai rakenteella, jolla taataan välineessä kannatetun työntekijän tai kannatettujen työntekijöiden ympärille riittävästi tilaa siltä varalta, että liike on suurempi kuin 90 astetta, - tai muulla laitteella, jolla on vastaava vaikutus. Nämä suojarakenteet voivat olla erottamaton osa työvälinettä. Näitä suojarakenteita ei vaadita, jos työväline vakavoitetaan työn ajaksi tai jos työväline on suunniteltu siten, että kääntyminen tai kaatuminen on rakenteen vuoksi mahdotonta. Jos on olemassa vaara, että kannatettava työntekijä laitteen kääntyessä tai kaatuessa puristuu työvälineen osien ja alustan väliin, kannatettavaa työntekijää tai kannatettavia työntekijöitä turvaava järjestelmä on asennettava. 3.1.5 Trukit, joissa on paikka yhdelle tai useammalle työntekijälle, on rakennettava tai varustettava siten, että kaatumisen vaara on rajoitettu, esimerkiksi - asentamalla kuljettajalle ohjaamo, - trukkien kaatumista estävällä rakenteella, - rakenteella, joka takaa, että trukin kaatuessa maan ja trukin osien väliin jää riittävästi tilaa kannatettavalle työntekijälle tai kannatettaville työntekijöille, - tai rakenteella, joka pitää työntekijän tai työntekijät istuimellaan kuljettajan paikalla ja estää häntä tai heitä jäämästä trukin kaatuvien osien alle. 3.1.6 Itsestään liikkuvien työvälineiden, joiden siirtämisestä voi aiheutua vaaraa työntekijöille, on täytettävä seuraavat edellytykset: a) niissä on oltava laitteet, joiden avulla luvaton liikkeellelähtö voidaan estää, b) niissä on oltava asianmukaiset laitteet, jotka heikentävät mahdollisen törmäyksen seurauksia useiden raiteilla liikkuvien työvälineiden liikkuessa yhtaikaa, c) niissä on oltava jarrutus- ja pysäytyslaite; turvallisuuden vaatiessa on helppokäyttöisellä tai automaattisesti toimivalla varalaitteella voitava tehdä jarrutus tai pysäytys varsinaisen laitteen joutuessa epäkuntoon, d) jos kuljettajan välitön näkökenttä ei riitä varmistamaan turvallisuutta, välineet on varustettava näkyvyyttä riittävästi parantavilla lisälaitteilla, e) jos laitteet on tarkoitettu käytettäviksi yöllä tai pimeissä tiloissa, ne on varustettava työhön sopivalla valaistuslaitteella, jotta työntekijöiden riittävä turvallisuus toteutuu ja taataan, f) jos välineisiin liittyy tulipalovaara - joko niistä itsestään tai niiden hinattavista osista ja/tai kuormasta johtuen - joka on omiaan saattamaan työntekijät vaaraan, välineet on varustettava asianmukaisilla paloturvallisuusvälineillä, ellei käyttöpaikalla ole paloturvallisuusvälineitä riittävän lähellä, g) jos välineet ovat kauko-ohjattuja, niiden on pysähdyttävä automaattisesti valvonta-alueen ulkopuolelle tultaessa, h) jos välineet ovat kauko-ohjattuja ja jos ne tavanomaisissa käyttöolosuhteissa voivat töytäistä tai puristaa työntekijöitä, välineet on varustettava näiltä vaaroilta suojaavin laittein, ellei paikalla ole muita asianmukaisia laitteita tämän töytäisyvaaraan hallitsemiseksi. 3.2 Kuormien nostamiseen käytettäviin työvälineisiin sovellettavat vähimmäisvaatimukset 3.2.1 Jos kuormien nostamiseen käytettävät työvälineet asennetaan paikalleen, niiden lujuus ja vakaus työssä on varmistettava ottaen huomioon etenkin nostojen kuormitus ja rakenteiden ripustus- ja kiinnityskohtiin kodistuvat rasitukset. 3.2.2 Kuormien nostamiseen käytettävissä koneissa on oltava selvästi näkyvissä niiden nimelliskuormitus ja tarvittaessa kuormituskilpi, josta käy ilmi koneen kaikkien toimintavaiheiden nimelliskuormitus. Nostamisessa käytettävät lisälaitteet on merkittävä siten, että turvallisen käytön kannalta olennaiset ominaisuudet on niistä helppo havaita. Jos työvälinettä ei ole tarkoitettu työntekijöiden nostamiseen ja jos erehtymisen vaara on olemassa, näkyvään paikkaan on asetettava asianmukainen varoitus. 3.2.3 Paikalleen asennettavat työvälineet on asennettava siten, että ne pienentävät mahdollisuutta, että kuormat a) töytäisevät työntekijöitä, b) tahattomasti riistäytyvät vaarallisella tavalla tai joutuvat hallitsemattomaan pudotukseen, c) irtoavat tahattomasti. 3.2.4 Työntekijöiden nostamiseen tai siirtämiseen käytettävien koneiden on oltava siten tarkoituksenmukaisia, että niillä a) vältetään asianmukaisin laittein mahdollisuus, että hytti, jos sellainen on, putoaa, b) vältetään mahdollisuus, että koneenkäyttäjä putoaa hytistä, jos sellainen on, c) vältetään mahdollisuus, että koneenkäyttäjä musertuu, puristuu tai joutuu niiden töytäisemäksi, etenkin tahattomassa kosketuksessa esineiden kanssa, d) taataan loukkuun jääneiden työntekijöiden turvallisuus hytissä tapahtuvan onnettomuuden varalta ja mahdollistetaan heidän poispääsynsä. Jos a kohdassa tarkoitettuja vaaroja ei paikasta tai korkeuseroista johtuvista syistä voida välttää millään turvallisuuslaitteella, on asennettava köysi, jolla on suuri turvallisuuskerroin, ja sen hyvä kunto on todettava jokaisena työpäivänä." LIITE II "LIITE II 4 ARTIKLAN 3 KOHDASSA TARKOITETTUJEN TYÖVÄLINEIDEN KÄYTTÖÄ KOSKEVAT SÄÄNNÖKSET 0. Yleinen huomautus Tämän liitteen säännöksiä sovelletaan noudattaen tämän direktiivin säännöksiä ja jos kyseistä työvälinettä koskeva vastaava vaara on olemassa. 1. Kaikkiin työvälineisiin sovellettavat yleiset säännökset 1.1 Työvälineet on sijoitettava, varustettava ja niitä on käytettävä siten, että vaara työvälineen käyttäjälle ja muille työntekijöille pienenee esimerkiksi siten, että työvälineiden liikkuvien osien ja niiden lähellä olevien kiinteiden tai liikkuvien osien välillä on riittävästi vapaata tillaa ja että kaikki käytetty tai tuotettu energia tai aine tuodaan ja/tai poistetaan turvallisesti. 1.2 Työvälineiden kokoaminen ja purkaminen on tehtävä turvallisesti noudattaen etenkin valmistajan mahdollisia ohjeita. 1.3 Työvälineet, joihin voi niitä käytettäessä osua salama, on suojattava tarkoituksenmukaisin salamalta suojaavin laittein tai toimenpitein. 2. Itsestään liikkuvia ja liikkuvia työvälineitä koskevat säännökset 2.1 Itsestään liikkuvia työvälineitä kuljettavat ainostaan työntekijät, joilla on näiden työvälineiden turvalliseen kuljettamiseen riittävä koulutus. 2.2 Jos työskentelyalueella liikkuu työkone, on laadittava riittävät liikenneohjeet ja niitä on noudatettava. 2.3 Sijoittelua koskevat toimenpiteet on toteutettava niin, että jalan liikkuvat työntekijät eivät ole itsestään liikkuvien työvälineiden alueella. Jos työn suorittaminen edellyttää jalan liikkuvien työntekijöiden läsnäoloa, on tarkoituksenmukaisin toimenpitein estettävä se, että he satuttavat itsensä välineisiin. 2.4 Työntekijöiden kuljetus koneellisesti liikkuvilla työvälineillä on sallittu vain tätä tarkoitusta varten järjestetyillä turvallisilla paikoilla. Jos siirtymisen kestäessä on tehtävä työtä, nopeus on tarvittaessa sovitettava tilanteen mukaan. 2.5 Polttomoottorilla käyviä liikkuvia työvälineitä saa käyttää työskentelyalueella ainostaan, jos siellä voidaan taata riittävästi sellaista ilmaa, joka ei vaaranna työntekijöiden turvallisuutta ja terveyttä. 3. Kuormien nostamiseen käytettäviä työvälinteitä koskevat säännökset 3.1 Yleistä 3.1.1 Kuormien nostamiseen käytettäviä irrotettavia tai liikkuvia työvälineitä on käytettävä siten, että työvälineen vakaus on taattu sitä kaikissa ennakoitavissa olosuhteissa käytettäessä, mukaan lukien alustan laatu. 3.1.2 Työntekijöiden nostaminen on sallittu vain tähän tarkoitukseen tehdyillä työvälineillä ja lisälaitteilla. Välineitä, joita ei ole tarkoitettu työntekijöiden nostamiseen, voidaan poikkeuksellisesti käyttää tässä tarkoituksessa, jos tarkoituksenmukaiset toimenpiteet turvallisuuden takaamiseksi on toteutettu asianmukaista valvontaa koskevan kansallisen lainsäädännön ja/tai koskevien kansallisten käytäntöjen mukaan, sanotun kuitenkaan rajoittamatta direktiivin 89/391/ETY 5 artiklan soveltamista. Työntekijöiden ollessa kuormien nostamiseen käytettävillä työvälineillä ohjaamossa on oltava jatkuva päivystys. Nostettavina olevilla työntekijöillä on oltava luotettava yhteydenpitoväline. Heidän viemisekseen turvaan on oltava valmis suunnitelma. 3.1.3 On toteutettava toimenpiteitä, jotta työntekijät eivät joudu olemaan riippuvien kuormien alapuolella, jollei työn moitteeton suorittaminen sitä edellytä. Sellaisten suojaamattomien työpaikkojen kautta, joissa tavallisesti on työntekijöitä, ei saa viedä riippuvia kuormia. Jos kuitenkin oletetaan, että työtä ei muuten voida tehdä, on määritettävä tarkoituksenmukaiset menettelyt ja niitä on sovellettava. 3.1.4 Nostamisen apuvälineet on valittava ottaen huomioon käsiteltävät kuormat, tarttumiskohdat, kiinnityslaitteet, ilmasto-olosuhteet sekä köysien muoto ja kokoonpano. Nostamisen apuvälineiden liittämistavat on merkittävä selvästi, jotta käyttäjä pystyy selvittämään niiden ominaisuudet, jos apuvälineitä ei ole käytön jälkeen irrotettu. 3.1.5 Nostamisen apuvälineet on säilytettävä siten, etteivät ne vahingoitu tai rikkoudu. 3.2 Ohjaamattomien kuormien nostamiseen käytettävät työvälineet 3.2.1 Jos kaksi tai useampia ohjaamattomien kuormien nostamiseen käytettävää työvälinettä asennetaan tai pystytetään työpaikalle siten, että niiden toiminta-alueet ovat päällekkäin, on toteutettava asianmukaiset toimenpiteet kuormien ja/tai työvälineiden osien välisten törmäysten välttämiseksi. 3.2.2 Ohjaamattomien kuormien nostamiseen käytettävän työvälineen käytön aikana on toteutettava toimenpiteet sen kallistumisen, kaatumisen ja tarvittaessa sen siirtymisen ja liukumisen estämiseksi. On tarkastettava, että nämä toimenpiteet on toteutettu oikein. 3.2.3 Jos ohjaamattomien kuormien nostamiseen käytettävän työvälineen käyttäjä ei voi tarkkailla kuormaa sen koko matkan ajan joko suoraan tai tarpeellista tietoa antavien lisälaitteiden avulla, on määrättävä käyttäjän kanssa yhteydessä oleva singaalien käyttäjä opastamaan häntä, ja on toteutettava järjestelytoimenpiteet työntekijät alttiiksi asettavien kuorman törmäysten välttämiseksi. 3.2.4 Työt on järjestettävä siten, että jos työntekijä kiinnittää tai irrottaa kuormaa käsin, se voidaan tehdä turvallisesti ja että erityisesti työn hallinta säilyy työntekijällä suoraan tai välillisesti. 3.2.5 Kaikki nostot on suunniteltava oikein, niitä on valvottava asianmukaisesti ja ne on toteutettava työntekijän turvallisuuden kärsimättä. Erityisesti, jos kuormaa on nostettava yhtä aikaa kahdella tai useammalla ohjaamattomien kuormien nostoon käytettävällä työvälineellä, nostojen koordinoimisen varmistamiseksi on luotava sovellettava menettely. 3.2.6 Jos ohjaamattomien kuormien nostamiseen käytettävät työvälineet eivät voi kannattaa kuormia energiansyötön osittaisen tai täydellisen keskeytyksen vuoksi, on toteutettava asianmukaiset toimenpiteet sen estämiseksi, että työntekijät joutuvat alttiiksi tästä aiheutuville vaaroille. Riippuvia kuormia ei saa jättää ilman valvontaa, paitsi jos pääsy vaaravyöhykkeelle on estetty ja jos kuorma on kiinnitetty ja sitä säilytetään täysin turvallisesti. 3.2.7 Ohjaamattomien kuormien nostamiseen käytettävien työvälineiden käyttö ulkoilnassa on lopetettava heti, kun ilmasto-olosuhteet heikkenevät siten, että toiminnan turvallisuus kärsii ja työntekijät joutuvat tämän vuoksi vaaroille alttiiksi. Työntekijöille aiheutuvien vaarojen välttämiseksi on toteutettava riittävät toimenpiteet, joiden nimenomaisena tarkoituksena on estää työvälineen kaatuminen." NEUVOSTON PERUSTELUT I. JOHDANTO 1. Komissio toimitti 14. maaliskuuta 1994 ehdotuksen neuvoston direktiiviksi, joka perustuu Euroopan yhteisön perustamissopimuksen 118 a artiklaan ja jolla muutetaan työntekijöiden työssään käyttämien työvälineiden turvallisuutta ja terveyttä koskevista vähimmäisvaatimuksista annettua direktiiviä 89/655/ETY (direktiivin 89/391/ETY 16 artiklan 1 kohdassa tarkoitettu toinen erityisdirektiivi). 2. Euroopan parlamentti on antanut lausuntonsa 17. helmikuuta 1995 sekä talous- ja sosiaalikomitea 23. marraskuuta 1994. Komissio toimitti nämä lausunnot huomioon ottavan muutetun ehdotuksen 27. kesäkuuta 1995. 3. Neuvosto vahvisti perustamissopimuksen 189 c artiklassa määrätyn menettelyn mukaisesti yhteisen kantansa 24. heinäkuuta 1995. II. TAVOITE Ehdotetulla direktiivillä muutetaan direktiiviä 89/655/ETY erityisesti seuraavien kohtien osalta: - liitteen 3 kohtaan lisätään erityistyövälineisiin sovellettavat täydentävät vähimmäisvaatimukset, kuten direktiivin 89/655/ETY 9 artiklan 1 kohdassa on määrätty, - lisätään työvälineiden käyttöä koskeva uusi liite II, jonka määräykset ovat tavoitteita, jotka jäsenvaltioiden on saavutettava 4 artiklan 3 kohdan mukaisesti määrittämiensä yksityiskohtaisten sääntöjen avulla; jäsenvaltiot voivat edelleen ottaa käyttöön tiukempia määräyksiä, - lisätään työvälineiden tarkistusta (4 a artikla) koskevat uudet määräykset ja otetaan huomioon ergonomiset näkökohdat (5 a artikla). III. YHTEISEN KANNAN ERITTELY 1. Yleisluontoiset huomiot Neuvosto on säilyttänyt yhteisessä kannassaan komission ehdotuksen olennaiset asiat ja ehdottanut samalla erityisesti liitteen I 3 kohdan sisällön ja uuden liitteen II luonteen ja sisällön osalta tarpeellisia muutoksia, jotta päästäisiin sovitteluratkaisuun direktiivin 89/655/ETY olennaista tiukentamista ehdottavien ja sitä vastustavien valtuuskuntien välillä. 2. Erityishuomiot 2.1 Neuvoston suurimmat muutokset komission muutettuun ehdotukseen Neuvoston suurimmat muutokset komission muutettuun ehdotukseen koskevat seuraavia kohtia: a) Liite I (4 artiklan 1 kohdan a alakohdan ii alakohdassa ja b alakohdassa tarkoitetut vähimmäisvaatimukset) Neuvosto täydensi liitteessä I esitettyä alkuhuomautusta uudella luetelmakohdalla, jonka mukaan tämän liitteen vähimmäisvaatimukset, niiltä osin kuin niitä sovelletaan jo käytössä oleviin työvälineisiin, eivät välttämättä edellytä samanlaisia toimenpiteitä kuin uusia työvälineitä koskevat keskeiset vaatimukset. Liitteen I 3 kohdan sisällön osalta (erityistyövälineisiin sovellettavat täydentävät vähimmäisvaatimukset) neuvosto ei säilyttänyt alakohtia 3.1 (puuta ja vastaavia materiaaleja työstävät koneet - puristimet), 3.4 (rakennustelineet ja vianetsimiseen käytettävät työvälineet) ja 3.6 (paineilmapistoolit ja -porat esim. saumojen tiivistämiseen tai pinnan tasoitukseen / maalin poistoon, naulauskoneet ja sentyyppiset työvälineet), vaan piti parempana, useiden jäsenvaltioiden kokemien vaikeuksien takia, keskittyä alakohtiin 3.2 (liikkuvat työkoneet) ja 3.3 (kuormansiirtolaitteet). Neuvosto lisäsi täsmennyksiä ja täydennyksiä kohtaan 3.2 erityisesti trukkien osalta. b) Liite II (4 artiklan 3 kohdassa tarkoitettujen työvälineiden käyttöä koskevat määräykset) Liitteen II luonteen suhteen neuvosto teki sovitteluehdotuksen liitteeseen II sisällytettäviä korkeita ja velvoittavia vähimmäisvaatimuksia ehdottavien komission ja useiden valtuuskuntien sekä toisten valtuuskuntien välillä, jotka eivät halunneet liitettä II. Tässä sovitteluehdotuksessa neuvosto säilytti liitteen II sopien, että siihen sisältyvät määräykset ovat tavoitteita, joihin jäsenvaltioiden on pyrittävä antamalla yksityiskohtaisia sääntöjä, joista ne päättävät kuultuaan työmarkkinaosapuolia ja ottaen huomioon kansalliset lait ja/tai käytänteet; jäsenvaltiot voivat edelleen ottaa käyttöön näitä tiukempia määräyksiä. Neuvosto mukautti liitteen II sisällön edellä mainittuun sovitteluratkaisuun ja erityisesti - lyhensi kohtaa 1 (yleiset määräykset), josta säilytettiin vain alakohdat 1.2, 1.3 ja 1.4; kohta 1.1 on poistettu, koska se esitetään jo liitteessä I alakohtana 2.6, - lyhensi kohtaa 2 (liikkuvat työkoneet), josta säilytettiin vain alakohdat 2.1-2.5, - valitsi yleisemmät sanamuodot kohdan 3 alakohtiin (kuormansiirtolaitteet); näistä uudelleenmuotoiluista johtuu liitteen III poistaminen, - poisti kohdan 4 (muut työvälineet). c) Työvälineiden tarkistaminen (muutetun direktiivin 89/655/ETY 4 artikla) Neuvosto säilytti muutettuina ehdotuksen 4 a artiklan 1, 2 ja 7 kohdat, mutta poisti suunniteltua tarkistusohjelmaa koskevat 3-6 kohdat, jotta voitaisiin ehkäistä liiallisten hallinnollisten kustannuksien aiheutuminen työnantajille. Tästä johtuen poistettiin liitteet IV ja V, joissa viitataan 4 a artiklan 4 ja 5 kohtaan. d) Työntekijöiden koulutus [muutetun direktiivin 89/655/ETY 6 artiklan 2 kohdan toinen alakohta (uusi)] Neuvosto muotoili uudelleen 6 artiklan 2 kohdan uuden toisen alakohdan komission 6 artiklan 2 kohtaa ja 7 artiklaa koskevan ehdotuksen perusteella. e) Loppumääräykset (2 artikla) Neuvosto korvasi 31 päivän joulukuuta 1996, jota ehdotettiin direktiivin täytäntöönpanopäivämääräksi, päivämäärällä kolme vuotta direktiivin antamisen jälkeen. Neuvosto lisäsi myös tavanmukaisen määräyksen, jonka mukaan komissio antaa määräajoin Euroopan parlamentille, neuvostolle ja talous- ja sosiaalikomitealle kertomuksen tämän direktiivin täytäntöönpanosta. 2.2 Euroopan parlamentin esittämät muutokset a) Komission ehdotukseensa sisällyttämät muutokset Komission ehdotukseensa sisällyttämistä muutoksista neuvosto säilytti kokonaan, osittain tai sanamuotomuutoksin muutokset N:o 2, 3, 4, 10, 12/13, 14 (osa 1), 22, 23, 24, 27, 32, 38, 39 (ensimmäinen alakohta) ja 40. Neuvosto ei säilyttänyt muutoksia N:o 7, 19, 21, 23, 29, 30, 35, 39 (toinen alakohta), 46, 47, 48, 49 ja 50. Nämä muutokset koskevat - lukuunottamatta muutosta 7 - liitteissä I, II ja IV olevia kohtia, joita neuvosto ei säilyttänyt aiemmin 2.1 kohdassa mainituista syistä. b) Komission hylkäämät muutokset Komission hylkäämien muutosten osalta neuvosto ei myöskään huomioinut muutoksia N:o 1, 5, 6, 11, 14 (osa 2), 15, 18, 20, 25, 28, 31, 33, 36, 41, 43 ja 45. Monet näistä muutoksista koskevat liitteiden I, II ja III kohtia, joita neuvosto ei huomioinut aiemmin 2.1 kohdassa mainituista syistä. Neuvosto säilytti kuitenkin kokonaan, osittain tai sanamuotomuutoksin muutokset N:o 8, 9 ja 26.